kardosdrur/scandi-wiki huggingface dataset:
Rønnebæk

Rønnebæk er en satellitby til Næstved på Sydsjælland med , beliggende 5 km sydøst for Næstveds centrum og i luftlinje 1 km fra Næstveds nærmeste udkant. Byen hører til Næstved Kommune og ligger i Region Sjælland.

Rønnebæk hører til Rønnebæk Sogn, og Rønnebæk Kirke ligger i byen. Rønnebæk Sogn og Vejlø Sogn har fælles lokalråd i Næstved Kommune.

Faciliteter 
Rønnebæk afdeling af Kobberbakkeskolen ligger knap 2 km sydvest for byen og betjener også den nærmeste del af Næstved by. Afdelingen havde i 2014 172 elever, fordelt på 0.-6. klassetrin.

Forsamlingshuset Åsen har været medlemsejet siden 1950, men de 61 ejere besluttede i 2016 at sælge det til et catering-firma fordi man stod over for store vedligeholdelsesomkostninger.

Historie 
Hovedgården Rønnebæksholm, som nævnes første gang i 1321, ligger 1 km vest for byen. Den ejes nu af Næstved Kommune og fungerer som kunst- og kulturcenter.

Stationsbyen 
I 1898 beskrives Rønnebæk således: "Rønnebæk (gml. Form Rinæbæk, Rynæbæk) med Kirke, Præstegd., Skole og, paa Rønnebæk Mark, Fattiggaard for Rønnebæk-Olstrup Kommune (opf. 1873; Plads for 35 Lemmer);"

Rønnebæk fik trinbræt med sidespor på Næstved-Præstø-Mern Banen (1900-61). Trinbrættet har både heddet Rønnebæk og Rønnebæksholm, fordi det foruden den daværende kirkelandsby også betjente hovedgården. Den fik anlagt et sidespor til sukkerroetransporter i 1913, hvor banen blev forlænget fra Præstø til saftstationen i Mern.

Fra Præsteengen udgår Laugstien til Næstved. Den følger Mernbanens tracé på den første kilometer.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971

Byer i Næstved Kommune
Satellitbyer i Danmark
Sandved

Sandved er en by på Sydsjælland med , beliggende 24 km sydøst for Slagelse, 19 km øst for Skælskør, 5 km sydvest for Fuglebjerg og 22 km vest for Næstved. Byen hører til Næstved Kommune og ligger i Region Sjælland.

Sogn, storkommune og kirker 
Hele Sandved hørte oprindeligt til Hårslev Sogn, men byen voksede midt i 1900-tallet mod øst ind i Førslev Sogn. Enkelte matrikler hører til Fyrendal Sogn og Kvislemark Sogn. Alle 4 sogne hørte i 1970-2006 til Fuglebjerg Kommune. Hårslev Kirke ligger i Hårslev 3 km nordvest for Sandved. Førslev Kirke ligger i Førslev 5 km øst for Sandved.

Byen kæmpede i 1970'erne for sit postdistrikt og postnummer 4262 Sandved, der i en kort periode blev udskiftet.

Faciliteter 
 Sandved afdeling af Lille Næstved Skole har 106 elever i 0.-6. klasse. 3 af skolens afdelinger har overbygning (7.-9. klasse).
 Grønbrohallen har tennis- og fodboldbaner og tilbyder lokaler til 10-800 personer. Hallen benyttes bl.a. til badminton, gymnastik, jumping fitness, fodbold og crossdance.
 Kroppeloppen er en DGI-certificeret idræts- leg- og bevægelsesinstitution for børn i alderen 0-6 år med 1 vuggestue og 2 børnehavestuer.
 Byen har købmandsgård, som har eksisteret siden 1890, dog med lukning i perioder, og pizzeria/grillbar, som er startet i 1993.

Historie

Jernbanen 
Sandved havde station på Slagelse-Næstved banen (1892-1971) og lå på Danmarks længste lige jernbanestrækning – de 16 km mellem Hårslev og Herlufsholm. Den asfalterede cykel- og gangsti "Fodsporet" er anlagt på banetracéet til Næstved, Skælskør og Slagelse. Ved Sandved blev der i 2015 opført et madpakkehus, formet som en togvogn. Stationsbygningen er bevaret på Jernbanevej 7.

Stationsbyen 
I 1898 beskrives Sandved således: "Sandved med Jærnbane- og Telegrafstation, flere handlende og Haandværkere". Det lave målebordsblad fra 1900-tallet viser desuden hotel, bageri, vandværk, savværk, mejeri og missionshus.

Hotellet 
Sandved Hotel blev bygget i 1892 og var byens midtpunkt, hvor salen blev brugt til fester, gymnastik og fx rejsebiograf. Det meste af 1. salen brændte i 1957, men blev genopbygget. Nu er krodrift og udlejning af værelser ophørt, og hotellet lever af fester i egne festlokaler eller med mad ud ad huset.

Noter

Eksterne kilder/henvisninger 

Byer i Næstved Kommune
Claudemir Domingues de Souza

Claudemir Domingues de Souza, kendt som Claudemir (født 27. marts 1988) er en brasiliansk fodboldspiller, der spiller for Club Brugge i Belgien. Han har tidligere spillet for den brasilianske klub São Carlos og hollandske Vitesse Arnhem.

Den 20. juni 2010 underskrev han en 5-årig kontrakt med F.C. København. Den 2. november 2010 scorede han FCK's enlige mål i UEFA Champions League-kampen mod FC Barcelona, som endte 1-1 i Parken.

Claudemir skiftede i januar 2015 til belgiske Club Brugge.

Spiller for det tyrkiske fodboldklub, Sivasspor.

Referencer

Eksterne henvisninger 
 Claudemir på fck.dk

Fodboldspillere fra Brasilien
Fodboldspillere fra SBV Vitesse
Fodboldspillere fra FC København
Fodboldspillere fra Club Brugge
Tornemark

Tornemark er en landsby på Sydsjælland med . Tornemark er beliggende i Fyrendal Sogn tre kilometer syd for Sandved og 19 kilometer vest for Næstved. Byen tilhører Næstved Kommune og er beliggende i Region Sjælland.

Kilder 

Byer i Næstved Kommune
Rhynie flint

Rhynie flint er en aflejring fra tidlig devon. Den findes nær ved landsbyen Rhynie i Aberdeenshire, og den rummer usædvanligt velbevarede plante- svampe- lav- og dyrematerialer, som er forstenet i den oprindelige, rumlige form, da de blev indkapslet i hurtigthærdende, vulkanske mimeraler. Hovedparten af fossillejet består af primitive planter (der havde vandførende celler og sporer, men ingen ægte blade) sammen med leddyr, laver, alger og svampe.

Dette fossilleje er bemærkelsesværdigt af to grunde. For det første på grund af aflejringens alder (tidlig devon), dannet for ca. 410 millioner år siden,) hvad der placerer den i et tidligt stadium i koloniseringen af landjorden. For det andet er disse flitaflejringer berømte for deres usædvanlige bevaring af organismernes fineste strukturer, hvor de enkelte cellers vægge er tydeligt synlige på polerede stykker. Man har fundet spalteåbninger og rester af lignin i plantefossilerne, men også åndedrætsapparatet hos trigonotarbiderne – i spindlernes klasse – (de kaldes også for "boglunger") kan ses på tværsnit. Man kan finde svampehyfer, der er på vej ind i plantemateriale, hvor de virker som nedbrydere og mykorrhiza.

Stedet 
Aflejringen ligger under et mindst 1 m tykt afrømningslag på en lille mark nær ved landsbyen Rhynie, hvad der gør den praktisk taget utilgængelig for samlere, men desuden er stedet erklæret for Site of Special Scientific Interest (et sted af særlig, videnskabelig interesse), sådan at det er beskyttet af myndighederne. Rhynie flinten strækker sig over et areal på ca. 80 x 90 m. Et andet leje, "Windyfield flint", ligger ca. 700 fra Rhynie.

Noter

Geologi
Skraverup

Skraverup er en lille kystby på Sydsjælland med . Skraverup er beliggende i Fodby Sogn fem kilometer vest for Næstved og fire kilometer nord for Karrebæksminde. Byen tilhører Næstved Kommune og er beliggende i Region Sjælland.

Kilder 

Byer i Næstved Kommune
Toksværd

Toksværd er en landsby på Sydsjælland med . Toksværd er beliggende i Toksværd Sogn tre kilometer øst for Holme Olstrup og 10 kilometer øst for Næstved. Byen tilhører Næstved Kommune og er beliggende i Region Sjælland.

Toksværd Kirke ligger i byen.

Vejdirektoratet er i gang med at planlægge en opgradering af primærrute 54 til en motorvej (Næstvedmotorvejen).  Linjeføring A nord om Toksværd, er politisk besluttet og vedtaget.

Kilder 

Byer i Næstved Kommune
Byer og bydele med genforeningssten
Skelby (Næstved Kommune)

Skelby er en landsby på Sydsjælland med . Skelby er beliggende i Skelby Sogn fem kilometer vest for Herlufmagle og 12 kilometer nord for Næstved. Byen tilhører Næstved Kommune og er beliggende i Region Sjælland.

Skelby Kirke ligger i byen.

Kilder 

Byer i Næstved Kommune
Tybjerglille Bakker

Tybjerglille Bakker er en landsby på Sydsjælland med . Tybjerglille Bakker er beliggende i Tybjerg Sogn fem kilometer nordøst for Herlufmagle og 14 kilometer nord for Næstved. Byen tilhører Næstved Kommune og er beliggende i Region Sjælland.

Kilder 

Byer i Næstved Kommune
Vallensved

Vallensved er en landsby på Sydsjælland med . Vallensved er beliggende i Vallensved Sogn otte kilometer nordvest for Næstved og ni kilometer sydøst for Fuglebjerg. Landsbyen tilhører Næstved Kommune og er beliggende i Region Sjælland.

Vallensved Kirke ligger i landsbyen.

Kilder 

Byer i Næstved Kommune
Stensbæk (hovedgård)

Stensbæk er en gård og tidligere hovedgård og gods i Bindslev Sogn i det tidligere Horns Herred, Hjørring Amt, nu Hjørring Kommune Vendsyssel.

Ejere 

 slægten Vognsen 
 1543 -1557 ca, Anders Thomsen – Jens Hansen – Anders Jensen 
 1586 – 96 Mogens Andersen 
 Ove Christoffer Lunge ? 
 Jørgen Ovesen Lunge 
 1635 ca. Margrethe Lunge 
 1638 Sophie Stensdatter Brahe 
 1740-1743 Christian greve Rantzau
 1743-1750 Hans Wissing 
 1750 Jørgen Pallesen Kjærulf 
 1783 Maren Jørgensdatter Braegaard 
 1785 Anne Jørgensdatter Kjærulf 
 1793 Jakob Jørgen Bergh 
 1805 Peder Mathias Gesmell Schierup 
 1805 Arent Hassel Rasmussen 
 1805 Chr. Thomsen Lychegaard og Chr. Severin Schiørring 
 1807 Jens Mathias Boelund 
 1819 Statskassen 
 1826 Chr. Fr. G. Bang 
 1859 Hans Claus Chr. Bang 
 Helene Bang 
 1912 Th. Graf 
 1915 L.Langberg 
 1920 ca. P. Damgaard 
 1922 – 54 Aage Skrubbeltrang 
 1960 Arne Skrubbeltrang

Referencer 

Herregårde i Hjørring Kommune
Herregårde i Hjørring Amt
Fredede bygninger, konstruktioner og anlæg i Hjørring Kommune
Fredede slotte og herregårde i Danmark
Enø By

Enø By er den eneste by på Enø med . Enø By er beliggende i Karrebæk Sogn midt på Enø to kilometer syd for Karrebæksminde, hvor til der forbindelse via en lille bro. Der er 13 kilometer til Næstved. Byen tilhører Næstved Kommune og er beliggende i Region Sjælland.

Kilder 

Byer i Næstved Kommune
Enø
Roberto Rosato

Roberto Rosato (18. august 1943 – 20. juni 2010) var en italiensk fodboldspiller.

I løbet af sin fodboldkarriere spillede han for A.C. Torino, AC Milan og Genoa C.F.C. i den italienske fodboldliga, Serie A. Han scorede i alt 10 mål og spillede 351 kampe.

For det italienske fodboldlandshold, spillede han 37 kampe i perioden fra 1965 til 1973. Han var en del af den italienske landsholdstrup ved VM i 1966 og 1970, og ved Europamesterskabet i fodbold 1968, hvor Italien vandt.

Fodboldspillere fra Italien
Fodboldspillere fra Torino FC
Fodboldspillere fra AC Milan
Deltagere ved verdensmesterskabet i fodbold 1966
Deltagere ved det europæiske mesterskab i fodbold 1968
Deltagere ved verdensmesterskabet i fodbold 1970
Pave Paul 4.

Pave Paul 4. (28. juni 1476 – 18. august 1559) var pave fra d. 23. maj 1555, hvor han blev valgt, frem til sin død.

Han var henved de firs, da han blev pave, men nåede dog at føre et rædselsregime, der gav ham tilnavnet il terribile (= den frygtelige). Som en af de mest forhadte paver i nyere tid, reorganiserede han inkvisitionen, og skal have udtalt: "Hvis jeg opdagede, at min egen far var kætter, ville jeg med glæde slæbe tømmer til det bål, som jeg ville lade ham brænde på." Han indførte ligeledes Index librorum prohibitorum, en fortegnelse over bøger, den katolske kirke ikke vil godtage.

Ved sin død var Paul så forhadt, at mængden gik til angreb på hans statue på Kapitol. Den blev halshugget, og hovedet smidt i Tiberen. Han blev derfor begravet i største hemmelighed i Peterskirkens krypt. Først i 1566, da det hele var kommet lidt på afstand, blev han gravlagt i familiekapellet i kirken S. Maria sopra Minerva.

Henvisninger 

Paver fra Italien
Vladimír Dlouhý

Vladimír Dlouhý (født 10. juni 1958, død 20. juni 2010) var en tjekkisk skuespiller.

Ekstern henvisning 
 

Skuespillere fra Tjekkoslovakiet
Skuespillere fra Tjekkiet
Bekim Fehmiu

Bekim Fehmiu (1. juni 1936 – 15. juni 2010) var en albansk-jugoslavisk teater- og filmskuespiller.

Bekim Fehmiu medvirkede i 41 film mellem 1953 og 1998. Han var den første albanske teater- og filmskuespiller, der havde medvirket i teatre og -film over hele Jugoslavien, og han spillede en lang række roller, der ændrede den jugoslaviske filmhistorie og efterlod et mærke i den kunstneriske udvikling i udlandet.

Fehmiu blev fundet død den 15. juni 2010 i sin lejlighed i Beograd. Det blev antaget, at han havde begået selvmord. Indenrigsministeren Ivica Dačić udtalte, at han var blevet fundet skudt i sin lejlighed, og at pistolen der blev brugt, var registreret i hans navn.

Ekstern henvisning 
 

Personer fra Jugoslavien
Personer der har begået selvmord
Tidemandsholm

Tidemandsholm er en gård i Tårs Sogn i Vendsyssel. I 1469 blev stedet kaldt "Kartoft". I 1579 blev	voldgraven muligvis anlagt og stedet blev kaldt Tidemandsholm. I 1662 var der fire bindingsværkshuse i et stokværk og i 1771 er der to bindingsværksfløje. Ca. 1879 blev hovedbygningen opført. I 1913 blev hovedbygningen restaureret. I 1917 blev der opført et tårn mod øst. I 1946 blev nordfløjen ombygget.

Ejere 

 1469 Børglum kloster

 1536		Kronen
 1572		Mogens Juel
 1606		Mogens Kaas
 1690(ca.)	Johan Urne
 1700		H. Unger
 1733		E. Axelsen Arenfeldt
 1746	1879	Forskellige ejere
 1879		Chr. A. Bendtz
 1895 Forskellige ejere
 1913		A. Chr. Jørgensen
 1938		B. Jørgensen
 1952-1962	Avlsgården udvidet og ombygget ved Niels Neldeberg Jørgensen.

Referencer 

Herregårde i Hjørring Kommune
Herregårde i Hjørring Amt
Elżbieta Czyżewska

Elżbieta Justyna Czyżewska (14. maj 1938 – 17. juni 2010) var en polsk skuespiller, som både var aktiv skuespiller i sit hjemland og i USA.

Eksterne henvisninger 

 

Skuespillere fra Polen
Sam Francis

Samuel Lewis Francis (født 25. juni 1923 i San Mateo, Californien, død 4. november 1994 i Santa Monica, Californien) var en amerikansk kunstner.

Biografi 
Francis blev født i San Mateo, Californien, og studerede botanik, medicin og psykologi ved University of California, Berkeley fra 1941 til 1943. Han gjorde tjeneste i USAs luftvåben under 2. Verdenskrig fra 1943-1945, indtil han blev såret ved en flyveulykke. Han var indlagt på hospitalet i flere år, og det var i denne periode, at han begyndte at male på foranledning af sin ven David Parks. Da Francis kom ud fra hospitalet, rejste han tilbage til Berkeley, denne gang for at læse kunst og kunsthistorie, hvilket han gjorde fra 1948 til 1950.

Francis var i begyndelsen inspireret af de abstrakte ekspressionister som Mark Rothko, Arshile Gorky og Clyfford Still. Han tilbragte 1950’erne i Paris, hvor han havde sin første udstilling i 1952 i Galerie Nida Dausset. Der fik han forbindelse til tachismen.
I disse år rejste han til bl.a. Italien, Mexico, Indien, Thailand og Hong Kong. Senere tilbragte han nogen tid i Japan, og nogle mener at kunne se en indflydelse fra Zen-buddhismen.

I 1963 bosatte Francis sig i Santa Monica i Californien. Han blev udnævnt til æresdoktor ved Berkeley Universitetet i 1969.

Stil 
Indtil 1949 var Francis’ værker domineret af celleformede farvepletter, til hvilke han brugte fortyndet oliemaling eller akrylmaling. Under Francis’ periode i Paris var hans værker generelt helt monokrome. Men hans mere modne værker er normalt store oliemalerier med strålende farver. Ofte kan man se hvide områder af lærredet.

Francis vendte tilbage til Californien I 1960’erne og fortsatte med at male i Los Angeles. Han bliver betragtet som en af eksponenterne for spontanismen i USA.

Francis har også arbejdet med andre materialer som ler og keramik. Desuden har han lavet litografier og monotypier.

Francis’ værker kan bl.a. ses i New York, på MoMA og på Guggenheim, ligesom værker også kan ses på Tate Gallery i London, Centre Pompidou i Paris og i Kunsthaus i Zürich.

Referencer 

 Marika Herskovic, American Abstract Expressionism of the 1950s An Illustrated Survey,  (New York School Press, 2003.) 
 Walter, Ingo F. (editor), Arte del siglo XX, Taschen. 
 Walter, Ingo F. (editor), Los maestros de la pintura occidental, Taschen, 2005, 
 Van Gindertael, R., «Francis» en Diccionario Larousse de la pintura, tomo I, Editorial Planeta-De Agostini, S.A., 1987. .

Eksterne links 
 Side om Sam Francis ved Tate Gallery i London  (Med kort biografi og billeder af værker)
 Sam Francis (på artfacts.net)
 Eksempler på værker af Sam Francis
 Sam Francis Biografi og billeder: Hollis Taggart Galleries 

Malere fra USA
Billedkunstnere
Personer fra Californien
Billedhuggere fra USA
Æresdoktorer
Jiamusi

Jiamusi (kinesisk: 佳木斯; pinyin: Jiāmùsī; Wade-Giles: Chiā-mù-ssū) er en storby og by på præfekturniveau i provinsen Heilongjiang i det nordøstlige Kina. Præfekturet har et areal på ca. 32.700 km² og omkring 2,49 millioner indbyggere (slutningen af 2004), deraf 800.000 i byområdet.

Byen er en vigtig flodhavn ved Songhuaflodens nedre løb. Den omfattende tung- og letindustri i byen er hovedsageligt statsejet, og er blevet akterudsejlet af den økonomiske udvikling i landet så arbejdsløsheden er steget. Jiamusi har jernbaneforbindelse til Harbin, Nord-Korea og Rusland. 

Byen var tidligere hovedstad for provinsen. 

Byen har et kendt universitet, Jiamusiuniversitetet (佳木斯大学).

Trafik 
Kinas rigsvej 201 fører gennem området. Den begynder i Hegang og fører via blandt andet Mudanjiang og Dandong mod syd til til Liaodonghalvøen til Lüshunkou/Dalian.

Kinas rigsvej 221 løber gennem området. Den begynder i Harbin og løber til Tongjiang, begge i Heilongjiang.

Administrative enheder 
Jiamusi bypræfektur har jurisdiktion over 5 distrikter (区 qū), 2 byamter (市 shì) og 4 amter (县 xiàn). 

Bypræfekturer i Heilongjiang
Jerzy Stefan Stawiński

Jerzy Stefan Stawiński (født 1. juli 1921, død 12. juni 2010) var en polsk manuskriptforfatter og filminstruktør. 

Han voksede op i Żoliborz. Ved 2. verdenskrigs udbrud kæmpede han i den polske hær. I 1940 sluttede han sig til partisanerne, og i 1944 kæmpede han ved Warszawaopstanden. Han blev senere fængslet ved Oflag VII-A Murnau. Efter at være blevet befriet, meldte han sig frivilligt til den polske hærs indsats i vest. Han vendte tilbage til Polen i 1947.

Eksterne henvisninger 

 

Filminstruktører fra Polen
Manuskriptforfattere
Jack W. Szostak

Jack William Szostak (født 9. november 1952 i London) er en amerikansk biolog. 

Han modtog i 2009 Nobelprisen i fysiologi eller medicin sammen med Elizabeth Blackburn og Carol W. Greider for arbejdet om hvorledes enderne af kromosomerne, også kaldt telomerer beskyttes af telomerasease enzymerne.

Eksterne henvisninger 

 Jack W. Szostak Biographical. Nobel Price 2009
 How Could Life Evolve From Cyanide? Quanta Magazine 2022

Biologer fra USA
Nobelprismodtagere i medicin
Nobelprismodtagere fra USA
Henri Cuq

Henri Cuq (12. marts 1942 – 11. juni 2010) var en fransk politiker, som var medlem af den franske nationalforsamling. Han repræsenterede Yvelines og var medlem af partiet UMP.

Politikere fra Frankrig
Personer fra Toulouse
Songhua

Songhua ( eller Sungari; manchuisk:  ; , ) i Kina er Amurflodens største biflod, og har et løb på omkring 1.927 km fra Changbaibjergene. Af større byer ved floden kan nævnes Harbin og Jiamusi.

Det meste af floden løber gennem et fladt terræn. Floden er sejlbar store dele af året på lange strækninger, og også på de nedre dele af nogle af dens bifloder, så flodsystemet har spillet, og spiller, en vis rolle for trafikken i Manchuriet. Den er islagt om vinteren, og forårsager ofte oversvømmelser, når sneen smelter tidligt om foråret omkring marts måned. To store dæmninger er bygget langs løbet, Baishandæmningen og Fengmandæmningen, begge med vandkraftværker. Længste biflod er Nenjiang.

Den 13. november 2005 blev floden kraftigt forurenet af benzen og nitrobenzen som følge af en serie eksplosioner i en kemisk fabrik i Jilin. Ifølge officielle rapporter flød ca. 100 ton benzol ud i floden. Mange af byerne langs floden havde floden som drikkevandskilde, og vandforsyningen blev derfor standset i en periode. Også Harbin blev ramt.

Litteratur 
 Katrin Willmann: Der Chemieunfall von Songhua und das Potenzial für soziale Proteste  i China aktuell 1/2006, s. 57-65. Nettsted besøkt 21. mars 2009

Eksterne henvisninger 

 
Vandløb i Kina
Seigo Narazaki

Seigo Narazaki (født 15. april 1976) er en japansk professionel fodboldspiller, som spiller målmand for den japanske fodboldklub Nagoya Grampus og det japanske fodboldlandshold. Narazaki har spillet for flere forskellige klubber i sin karriere, herunder Yokohama Flügels og Nara Ikuei H.S.

Han blev desuden udtaget til VM i fodbold 2010 i Sydafrika.

Eksterne henvisninger

Fodboldspillere fra Japan
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Jørgen Olesen

Jørgen Christian Thorndahl Olesen (født 21. januar 1924 i Aarhus C, død 13. juni 1999 i Viby) var en dansk fodboldspiller.

Jørgen Olesen begyndte at spille fodbold som niårig i AGF, og han debuterede på klubbens førstehold i 1945, hvorefter han som midtbanespiller spillede mere end 600 kampe frem til 1962. Han var i den periode med til tre gange at  vinde The Double: klubben blev dansk mester 1955, 1956, 1957 og 1960 og samtidig vinder af landspokalturneringen 1955, 1957, 1960 og 1961. I efteråret 1955 deltog han med AGF som den første danske klub i den nyoprettede Europacup for Mesterhold. Klubben tabte dog til det franske hold Stade de Reims.

Jørgen Olesen spillede to ungdomslandskampe for Danmark i 1948 og 1949, og han debuterede på A-landsholdet som 26-årig i en kamp om det nordiske mesterskab mod Norge i 1951 på Ullevaal i Oslo, hvor Danmark tabte 2-0. Han blev i 1957 DBUs 28. 25-landskampsjubilar, da han spillede en VM-kvalifikationskamp i Idrætsparken mod England, som Danmark tabte 4-1. 

Det blev til i alt 42 landskampe (rekord blandt AGF-spillere). Den sidste landskamp spillede han i 1962, tre måneder før han fyldte 39 år. Aldersrekorden er kun overgået af senere landstræner Morten Olsen. Det var en kamp i det nordiske mesterskab mod Sverige på Råsunda i Stockholm, hvor Danmark tabte 4-2. Han scorede to landsholdsmål; et mod Schweiz i 1954 og et mod Holland i 1956. 

Jørgen Olesen var fire gange landsholdets anfører og med i truppen ved De Olympiske Lege i Helsinki 1952, hvor han dog ikke spillede. Han spillede desuden en enkelt B-landskamp i 1952.

I sit civile liv arbejdede han i en lille boghandel på Strøget i Aarhus og blev senere fuldmægtig i Provinsbanken.

I 2022 blev Jørgen Olesen indlemmet i DBU's Fodboldens Hall of Fame for at være en af de mest betydningsfulde spillere i klubbens historie.

Referencer

Eksterne henvisninger 

Personer fra Aarhus
Fodboldspillere fra Danmark
Fodboldlandsholdsspillere fra Danmark
Fodboldspillere fra AGF
Danskere i 1900-tallet
Yuki Abe

Yuki Abe (født 6. september 1981) er en japansk professionel fodboldspiller, som spiller for den japanske fodboldklub Urawa Red Diamonds. Han er midtbanespiller, og er også en del af det japanske fodboldlandshold. Abe har spillet for flere forskellige klubber i sin karriere, blandt andet JEF United Ichihara Chiba og Leicester City

Han blev desuden udtaget til Japans VM-trup ved VM i fodbold 2010 i Sydafrika.

Eksterne henvisninger 

 

Fodboldspillere fra Japan
Deltagere ved verdensmesterskabet i fodbold 2010
Yūichi Komano

Yuichi Komano (født 25. juni 1981) er en japansk professionel fodboldspiller, som spiller for den japanske fodboldklub Júbilo Iwata. Han er forsvarsspiller, og er også en del af det japanske fodboldlandshold. Komano har spillet for flere forskellige klubber i sin karriere, herunder Sanfrecce Hiroshima.

Han blev desuden udtaget til Japans VM-trup ved VM i fodbold 2010 i Sydafrika.

Eksterne henvisninger

Fodboldspillere fra Japan
Deltagere ved verdensmesterskabet i fodbold 2006
Deltagere ved verdensmesterskabet i fodbold 2010
Marcus Tulio Tanaka

Marcus Tulio Tanaka (født 24. april 1981) er en japansk professionel fodboldspiller, som spiller for den japanske fodboldklub Nagoya Grampus. Han er forsvarsspiller, og er også en del af det japanske fodboldlandshold. Tulio Tanaka har spillet for flere forskellige klubber i sin karriere, herunder Urawa Red Diamonds og Sanfrecce Hiroshima.

Han blev desuden udtaget til Japans VM-trup ved VM i fodbold 2010 i Sydafrika.

Eksterne henvisninger 

Fodboldspillere fra Japan
Deltagere ved verdensmesterskabet i fodbold 2010